b'\n_START_ARTICLE_\nStanko Jost\n_START_SECTION_\n\xc5\xbdivljenje\n_START_PARAGRAPH_\nStanko Jost je osnovno \xc5\xa1olo obiskoval v \xc5\xa0marjah pri Jel\xc5\xa1ah, gimnazijo pa v Celju. \xc5\xa0tudij filmske re\xc5\xbeije na AGRFTV je zaradi pomanjkanja denarja pustil in se zaposlil v Celjskem gledali\xc5\xa1\xc4\x8du, v katerem je ostal 40 let; ve\xc4\x8dinoma je delal kot tonski mojster._NEWLINE_V intervjuju za Delo je povedal, da nikoli ni skrival svoje istospolne usmerjenosti.\n_START_SECTION_\nFilm\n_START_PARAGRAPH_\nKljub zaposlitvi v gledali\xc5\xa1\xc4\x8du je prva ljubezen Stanka Josta ostal film. Posnel je deset igranih filmov, ve\xc4\x8dinoma po literarnih predlogah, enajst dokumentarcev o predstavah SLG Celje in nekaj kratkih filmov._NEWLINE_Filma De\xc4\x8dki (1976) in v manj\xc5\xa1i meri tudi Slovenski Hamlet (1980), pri katerih je bil Stanko Jost re\xc5\xbeiser in scenarist, vsebujeta homoseksualno tematiko.\n_START_SECTION_\nProza\n_START_PARAGRAPH_\nStanko Jost je pri Mohorjevi dru\xc5\xbebi izdal zbirko \xc4\x8drtic na temo vere in otro\xc5\xa1tva Sr\xc4\x8dne besede (2009).'